**Splo**š**ni pogoji ogla**š**evanja na 1188 – PRVA IZBIRA**

**1. člen**

Splošni pogoji urejajo način oglaševanja na 1188 (v nadaljevanju PRVA IZBIRA), ki ga zakupi stranka-oglaševalec

(v nadaljevanju naročnik) in katerega izvajalec je podjetje TSmedia, d.o.o. (v nadaljevanju izvajalec).

**2. člen**

PRVA IZBIRA je pogojena in odvisna od ekskluzivnosti zakupa. Dejavniki, ki vplivajo na ekskluzivnost so dejavnosti

Telefonskega imenika Slovenije in velikost občine v Republiki Sloveniji po številu prebivalcev. Dejavnost in

velikost občine se nanašata na prostor, kjer potencialni naročnik posluje.

Izvajalec glede na svoje izkušnje izbere ciljno skupino potencialnih naročnikov v določeni občini. Glede na

izkušnje števila posredovanj nato naključno izbere število potencialnih naročnikov in jih istočasno s povratnico

obvesti o možnosti oglaševanja.

Na voljo je samo ena PRVA IZBIRA, kar pomeni, da potencialni naročnik, ki prvi odda naročilo postane naročnik

PRVE IZBIRE. Naročnik in ostali lahko izberejo tudi drugo dejavnost ali občino, če je le-ta še na voljo.

Ko je naročnik PRVE IZBIRE znan, se ostale obvesti, do kdaj je dejavnost v določeni občini zakupljena in kakšne

alternative oglaševanja pri izvajalcu še obstajajo.

**3. člen**

Naročnik se lahko s PRVO IZBIRO oglašuje mesečno ali nepretrgoma. Najmanjše obdobje oglaševanja s PRVO

IZBIRO je en mesec, z oglaševanjem se lahko prične kadarkoli v mesecu. Najdaljše obdobje zakupa traja eno leto.

**4. člen**

Izvajalec se zavezuje, da bo od podpisa naročila do objave PRVE IZBIRE zagotovil PRVO IZBIRO v največ pet (5)

delovnih dneh, razen v primeru višje sile.

**5. člen**

Kot podlaga za naročilo veljajo objavljen cenik ter razvrstitev občin in dejavnosti, ki so objavljeni na spletnih straneh izvajalca ( http://www.1188.si ).

**6. člen**

V okviru zakupa PRVE IZBIRE naročnik lahko izbere tudi ključne besede v obsegu do največ sto (100) znakov.

Ključnih besed ni mogoče zakupiti ločeno ali dodatno, njihov namen je povečati verjetnost posredovanja preko

PRVE IZBIRE. Naročnik lahko v okviru oglaševanja s PRVO IZBIRO spremeni ključne besede do enkrat na mesec.

**7. člen**

Naročnik mora izvajalca o spremembi podatkov iz naročila obvestiti najkasneje v osmih (8) dneh od datuma

spremembe, in sicer priporočeno po pošti ali po faksu na 01 / 473 00 10.

**8. člen**

Za vsebino oglasa in pravne posledice, ki bi morebiti izhajale iz objave, odgovarja izključno naročnik. Izvajalec ni

dolžan navajati razlogov za zavrnitev.

**9. člen**

Naročnik lahko odstopi od naročila v roku osmih (8) dni od sklenitve naročila, in sicer brez obveznosti do

izvajalca. Za morebitne kasnejše odstope od naročila lahko izvajalec zaračuna naročniku PRVE IZBIRE 30%

vrednosti mesečnega zakupa za kritje stroškov priprave oglasa in izločitve PRVE IZBIRE. Ko se enkrat oglaševanje

začne, ga obračunamo za tekoči mesec.

V primeru, da je objava že nastopila se za dan prekinitve naročniškega razmerja šteje zadnji dan mesečnega

obdobja.

**10. člen**

Izvajalec si bo prizadeval kar najbolj natančno izpolniti naročilo. V kolikor v naročilu dogovorjeno vsebina ni

pravilno objavljena, vrne izvajalec vplačani znesek brez obresti, skladen s sorazmerjem napake, ki je nastala, in

razen vračila kupnine ni dolžan upoštevati morebitnih drugih zahtev.

**11.člen**

Izvajalec bo upošteval pisne reklamacije, ki jih bo naročnik vložil v roku 30 dni od objave PRVE IZBIRE na naslov

TSmedia, d.o.o., Stegne 19, 1000 Ljubljana.

**12. člen**

Rok plačila naročenega oglasa je osem (8) dni od datuma izstavitve računa. Izvajalec bo račune izstavljal enkrat

mesečno, in sicer za pretekli mesec oglaševanja. V primeru naročnikove zamude plačila, lahko izvajalec izstavi

račun z zamudnimi obrestmi v skladu z Zakonom o predpisani obrestni meri zamudnih obresti.

Izvajalec ima pravico kadarkoli brez posledic prekiniti PRVO IZBIRO, če stranka iz kakršnega koli razloga zamuja s

plačilom.

Naročnik je dolžan poravnati vse obveznosti do prekinitve PRVE IZBIRE.

**13. člen**

Morebitni spor bosta stranki skušali rešiti sporazumno, v nasprotnem primeru bo spor reševalo pristojno

sodišče v Ljubljani.

**14. člen**

Naročnik s podpisom naročilnice oz. prilog k naročilnici dovoljuje objavo navedenih podatkov za objavo PRVE

IZBIRE. V primeru preklica je izvajalec oziroma njegovi pravni nasledniki, dolžni najkasneje v roku 15-ih dni

poskrbeti, da podatki ne bodo več objavljeni.

**15. člen**

Naročnik je s temi splošnimi pogoji seznanjen in jih s podpisom naročila brezpogojno sprejema.

**16. člen**

Ti splošni pogoji so začeli veljati z 1. 2. 2011 in veljajo do preklica.

TSmedia, d.o.o.